बेसेन गोसा सम्फदफोरनि गेजेराव सुबुंनि जिउआनो बयनिख्रुइबो बेसेन गोसा सम्फद। मिथिंगायारि सम्फद होन्नानै बुङोब्ला थारैनो जों जिब-जुनार बिफां-लाइफां दावमा- दावसा, हाजो-हाला आरो सोमखोर मिथिंगायारि बाहागोखौ बुजियो। नाथाय आथिखालाव सुबुं समाजआव मिथिंगानि बिफां-लाइफां, जिब- जुनारफोरखौ इनाय अयथासार खालामनाय फोजोबस्रांनाय, हाग्रा-बंग्रा दानस्रांनाय आरो रैखाथि गोयै खालामनाया बांबोगासिनो थानायखौ जों नुनो मोन्दों।